[{"text_idx": "#000001", "text": "Sellest Lapimaa reisist saab kirjutada kahte moodi \u2013 imeline, milline loodus, lumi, vaikus, rahu, vo\u0303lumaa.. Vo\u0303i vastupidi \u2013 vastik ku\u0308lm, Jo\u0303uluvana ku\u0308la on nii kommerts, mo\u0303ttetu bussiso\u0303it..."}, {"text_idx": "#000002", "text": "Ma vo\u0303taks selle isiklikult kokku keskmiselt \u2013 mulle ei meeldi lumi, o\u0303ues olek, ku\u0308lm, riidesse toppimine, paksud riided, ja\u0308rjekorras passida, Jo\u0303uluvana ku\u0308la (Santa Village) oligi kommerts, kui ma oleksin see Jo\u0303uluvana, tahaksin ma 30 tuhat kuus palka saada, sest kuulda iga 15 sekundi tagant tsinntsinn, 35\u20ac kassasse, ja\u0308rgmine.. Noh, teenistus peaks sellega vastavuses olema. Aga kui ma vo\u0303tan seda laste seisukohalt, siis 200% seda va\u0308a\u0308rt."}, {"text_idx": "#000003", "text": "Jah, Jo\u0303uluvana ku\u0308lastusest ma eeldasin kuidagi midagi rohkemat kui 11 sekundit pilti teha ja ma pole isegi julgenud Hedonilt va\u0308ga ku\u0308sida, mis tema sellest ko\u0303igest arvab, aga samas Santa park u\u0308letas selle ku\u0308la pika puuga, misto\u0303ttu ja\u0308i ko\u0303igile sellest pa\u0308evast ikkagi hea mulje."}, {"text_idx": "#000004", "text": "Ehk siis kui algul o\u0308eldi, et oleme siin kolm tundi, ma juba vaikselt minestasin, aga tegelikult oli see selle reisi ko\u0303ige a\u0308gedam osa ilmselt. Pa\u0308kapikukoolid, etendused, saaniso\u0303idud, ja\u0308a\u0308kamber jne. Absoluutselt oma hinda va\u0308a\u0308rt."}, {"text_idx": "#000005", "text": "Kes kardab pikka ja nu\u0308ri bussiso\u0303itu, siis see oli mu meelest ko\u0303ige lebom selle asja juures \u2013 hommikuti ka\u0308isid bussis pa\u0308kapikud, loeti muinasjuttu, ekraanides ei lubatud va\u0308ga palju olla (mulle oleks meeldinud muidugi film lo\u0303puni vaadata, aga mis seal ikka!), jagati va\u0308rvimiseks pilte.. Iga kahe tunni tagant oli peatus ja bussiso\u0303it oli ausalt, u\u0308lilebo. Lapsed pidasid ka ha\u0308sti vastu, mitte ainult meie omad. Hedelin magas julgelt 90% ajast seal bussis, suva mis kell oli. Aga eks lumes sumpamine va\u0308sitas ka."}, {"text_idx": "#000006", "text": "Mulle meeldis see organiseeritus, ko\u0303ik so\u0308o\u0308mised ja ku\u0308lastused olid paigas ja sina ainult mine ja tee. Ma ei viitsiks elusees seda trippi ette vo\u0303tta autoga, ise so\u0303ita, mo\u0303elda kus su\u0308u\u0308a ja kus mis peatusi teha. Selles suhtes megamugav. Ja hind \u2013 ma pigem u\u0308tleks odav."}, {"text_idx": "#000007", "text": "Meie vo\u0303tsime KO\u0303IK lisad, mida vo\u0303tta andis \u2013 kelgukoertega so\u0303idud, po\u0303hjapo\u0303dra so\u0303idud, ko\u0303ik ku\u0308lastused, so\u0308o\u0308gid ko\u0303ikides vo\u0303imalikes buffeedes.. ja kuigi see ca 350\u20ac tundus palju juurde maksta, tuli kokkuvo\u0303ttes inimese hinnaks mingi 400\u20ac, mis pole teab mis hull. No oletame, et me oleksime tahtnud su\u0308u\u0308a oma raha eest kuskil Santa villages, siis ainuu\u0308ksi pitsa maksis 17\u20ac."}, {"text_idx": "#000008", "text": "Kohapeal kulus nii palju kui me endale o\u0303htuks su\u0308u\u0308a ostsime (me vo\u0303tsime poest konkreetselt kiirnuudleid, kro\u0303pse ja banaani) ja u\u0308hel o\u0303htul ka\u0308isime va\u0308ljas so\u0308o\u0308mas, ma ei tea, ehk 150\u20ac la\u0308ks nende bussi sna\u0308kkide ja o\u0303htuso\u0308o\u0308kide peale. Ma mega eelarvet ei pidanud. Ma reisides u\u0308ldiselt raha lugeda ei taha. Tahan nautida."}, {"text_idx": "#000009", "text": "Kas ma soovitan minna? Lastega jah. Ise, mina ei la\u0308heks tagasi. Meelis ku\u0308ll o\u0303hkas seal lumiste puude all, et ku\u0308ll on ilus ja tuleks siia kahekesi tagasi.. No ma eelistaks siiski bikiine ja palme."}, {"text_idx": "#000010", "text": "Reis ta\u0308iesti ise makstud, not sponsored, ka\u0308isime Reisihundiga. Kui bronnite, siis o\u0308elge, et marimell soovitas \u2013 a\u0308kki annab mingi boonuse lisaks, sel aastal said lapsed na\u0308iteks laevas tasuta su\u0308u\u0308a marimelli koodiga."}, {"text_idx": "#000013", "text": "Kas teadsid, et pagasi hulka loetakse ka ko\u0303ik muud asjad mis sul kaasas on, meie puhul na\u0308iteks kelgud, ka\u0308ekotid, telefonid ja isegi seljas olevad riided. Kui ma oleksin praegu oma parka na\u0308iteks bussi unustanud ja keegi seda sealt leidnud poleks (vo\u0303i oleks keegi selle kaasa vo\u0303tnud), saaksin ma Salvasse po\u0308o\u0308rdudes mantli raha tagasi."}, {"text_idx": "#000014", "text": "Vo\u0303i na\u0308iteks autoga reisides, isegi kui pargid selle to\u0303kkepuuga vo\u0303i valvega parklasse, aga keegi sisse murrab, siis sinu autos olevad asjad on justkui pagas."}, {"text_idx": "#000015", "text": "Meil on Salva aastane reisikindlustus. Peangi u\u0308le vaatama, kaua see veel kehtib, sest uueks aastaks on kaks reisi juba bronnitud. Ups! Aga nii mugav on, et ei pea kunagi eraldi tegelema nende kindlustuste otsimiste ja vo\u0303tmisega enne reisi. Na\u0308iteks, praegusel juhul ma oleksin pidanud tegema reisikindlustuse, bronnima lennud alles pa\u0308rast seda (a\u0308kki siis poleks nii head hinda saanudki), et mul reisito\u0303rge kehtiks. U\u0308heso\u0303naga, mina olen mugavuse poolt! Ja aastane on ku\u0308ll u\u0308ks suurem va\u0308ljaminek, aga arvestades palju meil aastas nelja peale reise tuleb, siis igati kasulik."}, {"text_idx": "#000016", "text": "Kust saab normaalseid laste saapaid, mis ei maksa sott?Meelis kirjutab: nipid sujuva laste jo\u0303ulupeo korraldamiseksTaibutera - laste jo\u0303ulukingituste paradiisMis vo\u0303iks kindlasti laste su\u0308nnipa\u0308eva laual olla?"}, {"text_idx": "#000017", "text": "3 thoughts on \u201cLapimaa \u2013 laste vo\u0303lumaa\u201d"}, {"text_idx": "#000018", "text": "Jo\u0303hker a\u0308ri on see jo\u0303uluvanaga pildistamine :)\nMe kunagi aastaid tagasi ka\u0308isime, siis sai esimene tiir tehtud Santa Parki \u2013 isegi ei teadnud, et mingi muu jo\u0303uluvana veel olemas on.\nSanta Pargi jo\u0303uluvana juures oli laps muidugi vaimustuses ja nuias pilti jo\u0303uluvanaga; jo\u0303uluvana ja emaga; jo\u0303uluvana ja isaga; jo\u0303uluvana ja ema ning isaga jne. Siis va\u0308hemalt polnud seal enne pildistamist mingit infot selle kohta, kas ja mis pildid maksavad. Kui sealt jo\u0303uluvana tagauksest va\u0308lja said, siis suurel ekraanil muidugi vilkusid need oma lapse pildid, kokku 4tk. U\u0308he hind oli 25 eurot ja ostsime 100 euro eest jo\u0303uluvana pilte, sest kuidas sa u\u0308tled lapsele, et ko\u0303iki ei saa.\nPa\u0308rast la\u0308ksime selle nn pa\u0308ris jo\u0303uluvana ku\u0308lla, igal pool olid sildid \u201cfree entrance\u201d aga pildistamisega hakkas sama trall otsast peale :D Seekord olime targemad, ko\u0303igiga u\u0308kshaaval ei hakanud neid tegema. Saagiks siis kahe jo\u0303uluvana peale kuus pilti.\nAga siiani irvitame, et see 150 eurot ja kuus fotot on elu ko\u0303ige kallim fotograaf, kelle juures kunagi ka\u0308inud oleme :D\nAasta tagasi oli Santa pargis jo\u0303uluvanaga pildistamine ta\u0308iesti tasuta. Pa\u0308kapikk minu telefoniga tegi. Ise tegid reklaami sellele. Santa Village is maksis pildistamine raha."}, {"text_idx": "#000019", "text": "Jo\u0303hker a\u0308ri on see jo\u0303uluvanaga pildistamine :)\nMe kunagi aastaid tagasi ka\u0308isime, siis sai esimene tiir tehtud Santa Parki \u2013 isegi ei teadnud, et mingi muu jo\u0303uluvana veel olemas on.\nSanta Pargi jo\u0303uluvana juures oli laps muidugi vaimustuses ja nuias pilti jo\u0303uluvanaga; jo\u0303uluvana ja emaga; jo\u0303uluvana ja isaga; jo\u0303uluvana ja ema ning isaga jne. Siis va\u0308hemalt polnud seal enne pildistamist mingit infot selle kohta, kas ja mis pildid maksavad. Kui sealt jo\u0303uluvana tagauksest va\u0308lja said, siis suurel ekraanil muidugi vilkusid need oma lapse pildid, kokku 4tk. U\u0308he hind oli 25 eurot ja ostsime 100 euro eest jo\u0303uluvana pilte, sest kuidas sa u\u0308tled lapsele, et ko\u0303iki ei saa.\nPa\u0308rast la\u0308ksime selle nn pa\u0308ris jo\u0303uluvana ku\u0308lla, igal pool olid sildid \u201cfree entrance\u201d aga pildistamisega hakkas sama trall otsast peale :D Seekord olime targemad, ko\u0303igiga u\u0308kshaaval ei hakanud neid tegema. Saagiks siis kahe jo\u0303uluvana peale kuus pilti.\nAga siiani irvitame, et see 150 eurot ja kuus fotot on elu ko\u0303ige kallim fotograaf, kelle juures kunagi ka\u0308inud oleme :D"}, {"text_idx": "#000020", "text": "Aasta tagasi oli Santa pargis jo\u0303uluvanaga pildistamine ta\u0308iesti tasuta. Pa\u0308kapikk minu telefoniga tegi. Ise tegid reklaami sellele. Santa Village is maksis pildistamine raha."}, {"text_idx": "#000022", "text": "Sa\u0308a\u0308stuaasta jumala lappes \u2013 kui palju peab olema raha, et sa oleksid rahulik?\nMitut ka\u0308ekotti on naisel vaja?\nKuidas ma nii peenike olen?\nRETSEPT: Hedon tegi jogurtist panna cottat"}]